கேள்வி: க. பாலசிங்கம் - வாழ்க்கைக் குறிப்பு பற்றி நீங்கள் என்ன அறிந்துள்ளீர்கள்?
பதில்: பாலசிங்கம் இலங்கையின் வடக்கே யாழ்ப்பாணம் மாவட்டம் உடுப்பிட்டி என்ற ஊரில் வைமன் கு. கதிரவேற்பிள்ளை என்பவருக்குப் பிறந்தார். இவர் யாழ்ப்பாணக் கல்லூரி, மற்றும் கொழும்பு றோயல் கல்லூரி ஆகியவறில் கல்வி கற்றார். பின்னர் இவர் சட்டக் கல்வியை முடித்து கொழும்பு வழக்கறிஞராகவும், பின்னர் மாவட்ட நீதிபதியாகவும் பணியாற்றினார். இவருக்கு ஒரு மகனும் (குமாரசாமி) ஒரு மகளும் உள்ளனர்.
கேள்வி: க. பாலசிங்கம் - அரசியலில் குறித்து விரிவாக சொல்லுங்கள்.
பதில்: இவர் இலங்கை சட்டவாக்கப் பேரவைக்கு இரண்டாவது தமிழ் உறுப்பினராக 1914 ஆம் ஆண்டில் தெரிவு செய்யப்பட்டார். 1924 ஆம் ஆண்டில் இலங்கையின் நிறைவேற்றுப் பேரவை உறுப்பினரானார். 1936 ஆம் ஆண்டு நடைபெற்ற இலங்கை அரசாங்க சபை இலங்கை அரசாங்க சபைத் தேர்தல், 1936 பாலசிங்கம் பருத்தித்துறை தேர்தல் தொகுதியில் ஜி. ஜி. பொன்னம்பலம் எதிர்த்துப் போட்டியிட்டு 7,007 வாக்குகள் வித்தியாசத்தில் தோல்வியடைந்தார். இலங்கையில் ஆயுர்வேத மருத்துவக் கல்லூரி, சுதேச மருத்துவமனை, அரசு அடைமான வங்கி போன்ற சேவைகள் ஆரம்பிப்பதற்கு இவர் மூல காரணமாக விளங்கினார். மகாவலி ஆறு நீரை வேளாண்மைக்கு வசதியாகத் திசை திருப்ப இவர் முன்னோடியாக இருந்து உழைத்தார்.